stanford-oval/wikipedia huggingface dataset:
כימיה קוונטית
המכניקה הקוונטית ותורת השדות הקוונטית

יישום תורת השדות הקוונטית (QFT) למערכות ולתאוריות כימיות נעשה נפוץ יותר ויותר במדעים הפיזיקליים המודרניים. אחת מההופעיות הראשונות, והחשובות ביותר, היא בתאוריה של הפוטומגנטון. במערכת זו, פלזמות, המצויות בכל בפיזיקה ובכימיה, נחקרות במטרה לקבוע את הקוונטיזציה הבסיסית של השדה הבוזוני שביסודן. אך מעבר לכך, תורת השדות הקוונטית משמשת לתחומים רבים בכימיה, ביניהם כימיה גרעינית, אסטרוכימיה, סונוכימיה והידרודינמיקה קוונטית. שיטות שדה תאורטיות היו גם המפתח לפיתוח תיאורית ההמילטוניאן האפקטיבי של שיטות אלקטרוני פאי אמפיריות למחצה.
ראו גם

כימיה פיזיקלית
כימיה תאורטית
פיזיקה תאורטית
פיזיקה אטומית
אלקטרוכימיה קוונטית, תאוריה קוונטית לתהליכים אלקטרוכימיים שפותחה על ידי רוואז דור'ונדזה
קירוב היקל
ליתרונקס

| ליתרונקס |
| --- | --- |
  ליתרונקס (שלד A בתמונה)
תקופה
קרטיקון עליון, 80.6–79 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: טירנוזאוריים
סוג:: ליתרונקס
מין:: Lythronax argestes
שם מדעי
 Lythronax ‏Loewen, 2013
תחום תפוצה


ליתרונקס (שם מדעי: Lythronax) הוא סוג של דינוזאור תרופוד טורף ממשפחת הטירנוזאוריים שחי בקרטיקון, כ-80 מיליון שנה לפני זמננו, במרכז אמריקה הצפונית. פירוש שמו: "מלך הזוועות". מאובניו נתגלו ב-2009 אך הוא הוכרז כסוג חדש של דינוזאור רק ב-2013.
הליתרונקס היה טירנוזאור בינוני, אורכו הוערך כנע בין 7.3 ל-8 מטרים (26 רגל) מטר וגובהו 2.4 מטרים. לשם השוואה, אורכו של טירנוזאורוס רקס היה 12.3–13 מטרים. משקלו היה 2.5 טונות (5,500 ליברות). עיניו היו ממוקמות יחסית בחזית הראש, דבר שהקנה לו ראיית עומק ואפשרות להערכת מרחקים, תכונה חיונית עבור טורף. הגולגולת של ליתרונקס עוצבה "כדי לתפוס משהו, לנער אותו עד מוות ואז לקרוע אותו לגזרים". מכאן נובע שמו "מלך הזוועות של הדרום-מערב". הליתרונקס היה ככל הנראה קרוב משפחה קדום של הטירנוזאורוס רקס.
מאובניו של ליתרוניקס נחפרו עוד ב-2009 בתצורת ואוויפ (Wahweap Formation) בתחומי המונומנט הלאומי גרנד סטרקייס-אסקלנטה שביוטה, אך רק לאחר בחינה מעמיקה שנמשכה ארבע שנים התברר שמדובר בסוג חדש של דינוזאור טירנוזאורי. כרגע ידוע רק מין יחיד בסוג, Lythronax argestes.
הערות שוליים

↑  Loewen, M. A.; Irmis, R. B.; Sertich, J. J. W.; Currie, P. J.; Sampson, S. D. (2013).  Evans, David C (ed.). "Tyrant Dinosaur Evolution Tracks the Rise and Fall of Late Cretaceous Oceans". PLoS ONE. 8 (11): e79420. doi:10.1371/journal.pone.0079420. PMC 3819173. PMID 24223179.
ערך זה הוא קצרמרבנושא דינוזאורים. אתם מוזמנים לתרום לוויקיפדיה ו.
שחזור
לארס סאליבן

| --- | --- |

סאליבן, אפריל 2018
 לידה:  6 ביולי 1988 (בן 36) וסטמינסטר, קולורדו, ארצות הברית
 שם במה:  לארס סאליבן דילן מיילי
 כינוי:  הפריק
 משקל:  150 ק"ג
 גובה:  1.91 מטר
 מקום מגורים:  דנוור, קולורדו, ארצות הברית
 לאום:  אמריקאי
 קריירה מקצוענית:  אוקטובר 2014 – פברואר 2021 (כ־6 שנים)
 מאמנים:  WWE Performance Center
דילן מיילי (באנגלית: Dylan Miley; נולד ב-6 ביולי 1988), הידוע יותר בשם הבמה שלו לארס סאליבן, הוא מתאבק עבר אמריקאי. הוא מוכר בעיקר בשל תקופתו בארגון ההיאבקות WWE.
קריירת היאבקות מקצועית > WWE > NXT‏ (2013–2018)

מיילי הוחתם לחוזה עם ה-WWE באוקטובר 2013 ונשלח למתחם האימונים שלה שנה מאוחר יותר ואת הופעת הבכורה שלו בקרב מקדים לאירוע רסלמניה 31, במופע רסלמניה אקסס, קרב שבו ניצח את מרקוס לואיס. את ההופעה הטלוויזיונית הראשונה שלו ערך ב-12 באפריל 2017 בפרק של NXT בהפסד בקרב זוגות יחד עם מייקל בלאייס לג'וני גרגאנו ותומאסו צ'אמפה (שנודעו בשם #DIY), לאחר הקרב תקף את חברו לקרב. בחודש מאי מיילי אימץ את שם הבמה החדש שלו, לארס סאליבן. לאחר קרבות זוגות דומים לקרב זוגות האחרון עם מאפיין התקיפה של סאליבן לאחר הפסדו וחברו, קרב היחידים הראשון שלו היה אמור להיערך ב-23 באוגוסט, אך עוד לפני הקרב תקף את No Way Jose. ב-6 בספטמבר השיג את ניצחון הבכורה שלו בקרב נגד שלושה יריבים. דמותו של סאליבן הצטיירה כמפלצת הבלתי ניתנת לעצירה. לאחר קרבות יחידים חד צדדיים, שבהם סאליבן ניצח, המתאבק קסיוס אונו ביקש מהמנהל ויליאם ריגל קרב מול סאליבן. הקרב נקבע לאירוע NXT TakeOver: WarGames ובו סאליבן ניצח. ב-20 בדצמבר סאליבן ניצח את רודריק סטרונג בקרב העפלה לקרב המרובע שנערך שבוע לאחר מכן אשר קבע את זהות הטוען לכתר של אליפות ה-NXT, בקרב המרובע סאליבן לא הצליח לנצח ומי שיצא עם ידו על העליונה היה דווקא ג'וני גרגאנו. ב-10 בינואר 2018 סאליבן ניצח את ליאו ראש. ב-28 במרץ סאליבן ניצח את ג'ון סילבר בקרב שנארך כדקה וחצי. לאחר הקרב מאחורי הקלעים, הג'נרל מנג'ר, ויליאם ריגל, הודיע לסאליבן שהוא ישתתף בקרב המשושה שיהיה קרב סולם, שייערך באירוע NXT TakeOver: New Orleans ולמעשה יקבע את אלוף צפון אמריקה הראשון בתולדות הארגון NXT. בקרב זה שהתקיים ב-7 באפריל, סאליבן כשל בניסיונו להפוך לאלוף צפון אמריקה הראשון, ומי שזכה בקרב היה אדם קול. ב-18 באפריל ניצח את קיליאן דיין בקרב ללא פסילות. ב-16 במאי גרם לפסילת הקרב בין ולווטין דרים לבין ריקושט, ומשום כך ויליאם ריגל קבע קרב האנדיקאפ לשבוע לאחר מכן בין סאליבן לבין דרים וריקושט. בקרב זה שנערך ב-23 במאי, סאליבן ניצח לאחר שולווטין דרים תקף את ריקושט ונטש את הזירה, לאחר מכן ביצע סאליבן את מהלך הסיום שלו על ריקושט והצמיד אותו לניצחון. ב-30 במאי בפרק של התוכנית NXT, נודע שסאליבן יהיה הטוען לכתר של אליסטר בלאק לאליפות ה-NXT וקרב בין השניים נקבע לאירוע NXT TakeOver: Chicago II. באירוע זה, סאליבן הפסיד לבלאק, במה שנחשב להפסד הבכורה של סאליבן ב-NXT. ב-12 בספטמבר, סאליבן ניצח את ראול מנדוזה. ב-3 באוקטובר, סאליבן ניצח את EC3 בקרב המרכזי של התוכנית. ב-7 בנובמבר, סאליבן גבר על ולווטין דרים במסגרת הקרב המרכזי של התוכנית, שלמעשה סימל את הקרב האחרון של סאליבן ב-NXT לפני עלייתו לרוסטר הראשי. ב-21 בנובמבר, סאליבן גבר על מתאבק מקומי בקרב שנערך כחצי דקה. לאחר הקרב, המשיך לתקוף את אותו מתאבק עד שקית' לי הגיע כדי לעצור אותו, מה שהוביל לקביעת קרב ביניהם לשבוע החולף. ב-28 בנובמבר, סאליבן גבר על קית' לי.
קריירת היאבקות מקצועית > WWE > הרוסטר הראשי (2018–2021)

במהלך המופע המקדים לאירוע סדרת ההישרדות, שודרו פרומואים על הצטרפותו של סאליבן לרוסטר הראשי, אך המותג שאליו יצטרף לא נחשף. סאליבן היה אמור לערוך את הבכורה שלו ב-14 בינואר 2019 בפרק של התוכנית "Raw" ולפתוח בפיוד נגד ג'ון סינה, אך דבר זה לא קרה לאחר שדווח שהוא סבל מהתקף חרדה. לבסוף, סאליבן ערך את הופעת הבכורה שלו בתוכנית Raw, לילה לאחר רסלמניה 35, כשתקף את קורט אנגל. הוא המשיך את מסע תקיפותיו כשתקף לילה לאחר מכן בתוכנית סמאקדאון את ההארדי בויז (ג'ף הארדי ומאט הארדי) ובשבוע לאחר מכן בתוכנית Raw, את ריי מיסטריו. ב-16 באפריל, סאליבן הועבר לתוכנית סמאקדאון כחלק מהסופרסטאר שייק-אפ, כשבאותה התוכנית תקף את R-טרות'. באירוע סופר שואודאון, שנערך ב-7 ביוני, סאליבן ניצח את הלוצ'ה האוס פארטי (קאליסטו, גראן מטאליק ולינסה דוראדו) בפסילה. שלושה ימים לאחר מכן בתוכנית Raw, סאליבן והלוצ'ה האוס פארטי התחרו פעם נוספת ביניהם, הפעם בקרב האנדיקאפ הדחות 3 נגד 1, שבו סאליבן ניצח. מנגד, הוא נפצע בברך במהלך קרב זה ודווח שהוא ייעדר בין 6 ל-9 חודשים. סאליבן ביצע את חזרתו לארגון ב-9 באוקטובר 2020 בפרק של התוכנית "סמאקדאון" כחלק מהדראפט, כשתקף את המיז, ג'ף הארדי ומאט רידל. שבוע לאחר מכן, סאליבן גבר על ג'ף הארדי. ב-23 באוקטובר, סאליבן רשם ניצחון על שורטי ג'י.
ב-2 בפברואר 2021, סאליבן שוחרר מחוזהו ב-WWE.
אליפויות והישגים

הישגים במגזין ההיאבקות Pro Wrestling Illustrated - PWI
PWI דירג אותו במקום ה-84 מתוך 500 המתאבקים הטובים ביותר לשנת 2018
הערות שוליים

↑  "Lars Sullivan". WWE. 2017. נבדק ב-19 בנובמבר 2017. {{cite web}}:  (עזרה)
↑  מתאבק ה-WWE, לארס סאליבן, יחמיץ בין 6 ל-9 חודשים עקב פציעה בברך
כספומט ביטקוין

כספומט ביטקוין בפאוריה, אילינוי, ארצות הברית; מודל דו כיווני המאפשר קנייה ומכירה של מטבעות ביטקוין, אתריום ולייטקוין.
כספומט ביטקוין (באנגלית: Bitcoin ATM) הוא מסוף ממוחשב לקבלת שירותי קנייה ומכירה של ביטקוין ומטבעות מבוזרים. ההחלפה נעשית תמורת כסף פיאט, על ידי מתן כסף מזומן או העברת כרטיס חיוב. כספומטים אחדים הם חד-כיווניים ומאפשרים קנייה בלבד, אולם עם התפתחות ענף הבלוקצ'יין והנגשת התחום לציבור החלו להופיע ספקי שירות המציעים גם שירותי מכירה, בנוסף לכיבוד נכסים דיגיטליים נוספים מלבד ביטקוין, כגון אתריום או ריפל.
השימוש בכספומט כרוך בדרך כלל בתשלום עמלות נוספות מעבר לאלו הנגבות ממילא בגין כל תנועה כספית הנעשית בבלוקצ'יין, אשר נעות בין 4 ל-25 אחוזים. חברות מסוימות מחייבות הרשמה מוקדמת בכספומט עצמו או מול נציג שירות, ובהתאם לתחום השיפוט בו הן פועלות, לעיתים דורשות גם ביצוע תהליך זיהוי מסוג "הכר את לקוחך".
הכספומטים מחוברים לאינטרנט ומקשרים בין הארנק הקריפטוגרפי של הלקוח לבין זה של ספק השירות, או לפלטפורמת מסחר אשר עשויה להנגיש טווח רחב יותר של נכסים דיגיטליים. תנועות הכספים נעשית על ידי סריקת קודי QR, ולעיתים נדרש הלקוח להמתין בין מספר דקות לחצי שעה עד לאישורה הסופי של העסקה על גבי הבלוקצ'יין.
בעשור השני של המאה ה-21 חלה עלייה ניכרת בתפוצתם של הכספומטים, ונכון לדצמבר 2021 ישנם יותר מ-31 אלף מכונות מסוג זה ברחבי העולם, כאשר רובן המוחלט נמצא בארצות הברית.
היסטוריה

כספומט הביטקוין הראשון בעולם החל לפעול ב-29 באוקטובר 2013 בבית הקפה "גלים" בוונקובר, קנדה, והיה בבעלות חברה לשירותי בלוקצ'יין בשם רובוקוין המבוססת בנבדה, ארצות הברית, שהתפרקה ב-2015.
כעבור מספר ימים נחנך כספומט חדש בברטיסלאבה, סלובקיה, השייך לאדם פרטי בשם מריאן ז'אנכוסקה, הטוען לתואר בעל כספומט הביטקוין הראשון אשר פעל על אדמת אירופה, על אף מספר טענות נגדיות מצד מתחריו בפינלנד ובשוודיה.
הכספומט הראשון בארצות הברית הושק ב-18 בפברואר 2014 בבר סיגרים באלבקרקי, ניו מקסיקו, אולם הוסר לאחר חודש. במאי 2014 נפתח לשימוש הכספומט המורשה הראשון בבעלות חברת קוינמי בגריל "ספיטפייר" שבסיאטל.
רגולציה

בשל טבעו האנונימי והחשאי של ענף הבלוקצ'יין נדרשים לעיתים מפעילי הכספומטים ליישם הגבלות שונות על הפקדות ומשיכות, בהתאם לחוקים המקומיים העוסקים במאבק בטרור ומניעת הלבנת הון. הגבלות אלו כוללות בדרך כלל חובת הרשמה וזיהוי הלקוח, ובמדינות מסוימות אף מחייבות את ספק השירות באחזקת רישיון כלשהו למתן שירותים פיננסיים.
רגולציה > ישראל

מעמדו של ענף הבלוקצ'יין טרם הוסדר בישראל באופן סופי וברור, אולם נכון לדצמבר 2021 התחילו מספר תהליכי קידום חקיקות, והוטלה חובה על מפעילי כספומטים וחלפני כספים המתעסקים במטבעות מבוזרים להשתמש במספר אמצעי זהירות כגון חובת הכרת הלקוח, ביצוע תהליך זיהוי ואימות, וכיוצא בזאת. ישנן מספר חברות המפעילות כספומטים בערים באר שבע, נתניה, תל אביב וירושלים.
רגולציה > קנדה

קנדה הייתה המדינה הראשונה בעולם אשר אישרה אסדרה בתחום הבלוקצ'יין והמטבעות המבוזרים. בפברואר 2014 הודיע שר האוצר של המדינה על תוכניות עתידיות להכרת רגולציות הנוגעות למניעת הלבנת הון ומאבק בטרור, ויישומן בשירותי בלוקצ'יין עסקיים. ביוני אותה שנה אישר המושל הכללי תיקון להצעת חוק מספר C-31 אשר תגדיר עסקים שעיקר עבודתם הוא במטבעות מבוזרים כעסקים לשירותי כספים. משרד האוצר החל להכין תוכנית ליישום הרגולציות ביוני 2018 והוציא אותה לפועל במהלך השנתיים הבאות.
רשות המיסים הקנדית פתחה בחקירה נגד מפעילי הכספומטים ב-2018 בכדי לבדוק האם לקוחותיהם פועלים בציות לחוקי המס. ביוני 2019 שקלו הרשויות בוונקובר לאסור על הפעלת הכספומטים בגין התעוררות חששות לגבי הלבנת כספים.
מאפייה

איור מאפייה מתוך טאקואינום סניטאטיס
מאפייה ישראלית
מאפייה או בית מאפה הם מקום הכנה וממכר למאפים. זהו מקום העבודה של האופה כיום. אפייה היא פעילות עתיקת יומין. המצרים הקדמונים היו הראשונים שאפו לחם, בערך בשנת 8000 לפנה"ס.
בזמנים מודרניים נעשית פעולת האפייה על ידי מכונות במאפיות גדולות, ללא מגע יד אדם. מאפיות קטנות הן פעמים רבות עסקים משפחתיים, בהם מתמחים בדרך כלל ביצור סוג מאפה מסוים. בשנים האחרונות נעשו נפוצות רשתות לאפיית לחם, בעסקים עצמאיים או במסגרת רשתות השיווק. מרבית אלו משמשים כחנות לממכר המאפים, בה ניתן לשבת ולהנות משירותים בדומה לבית קפה.
ראו גם

קונדיטוריה
ליסה סנואודון

| --- | --- |

 לידה:  23 בינואר 1972 (בת 52) ולין גרדן סיטי, הממלכה המאוחדת 
 מדינה:  הממלכה המאוחדת 
 מקום לימודים:  האקדמיה לאמנויות התיאטרון איטליה קונטי  Sir Frederic Osborn School  Monk's Walk School 
 פרופיל ב-IMDb
 
ליסה סנואודון (באנגלית: Lisa Snowdon; נולדה ב-23 בינואר 1972) היא דוגמנית, מנחת טלוויזיה ומגישה ברדיו אנגלייה.
ביוגרפיה

סנואודון נולדה בהרטפורדשייר ולה שתי אחיות צעירות ממנה. היא קיבלה מלגה ללמוד באקדמיה לאומנויות התיאטרון ועבדה תקופה כמדריכת יוגה וריקוד.
בגיל 19 סוכן דוגמניות גילה אותה במסיבת ריקודים ומתחילת הקריירה שלה החלה לעבוד עם צלמי אופנה (אנ') נחשבים ונהייתה לאחת הדוגמניות המצליחות בבריטניה.
היא ידועה בהופעותיה בפרסומות יופי ובשערים שהופיעה על מגזיני האופנה כולל אל ומארי קלייר ושימשה כפנים של גוצ'י. היא הופיעה במודעות לפרסום מכוניות מרצדס, סבון DOVE ודגני בוקר ודגמנה לחברת הקוסמטיקה אייבון ולמרקס אנד ספנסר ונכללה מספר שנים ברשימת 100 הנשים הסקסיות של מגזין FHM.
סנואודון הנחתה תקופה מסוימת בערוץ MTV וב-2004 לקחה חלק בהנחיית טקס מיס עולם, ב-2006 החלה להנחות את העונה השנייה של התוכנית "הטופ מודל הבאה של בריטניה" ושימשה בתפקיד זה במשך ארבע עונות. ב-2008 הצטרפה לגרסה האנגלית של התוכנית רוקדים עם כוכבים וזכתה במקום השלישי.
מאפיות לוטוס

| --- | --- |


 נתונים כלליים
 תקופת הפעילות:  1932–הווה (כ־92 שנים)
 חברות בנות:  Koninklijke Peijnenburg 
 מיקום המטה:  בלגיה למבקה, בלגיה
 ענפי תעשייה:  מאפייה
 מוצרים עיקריים:  מזון
 עובדים:  1850
  
 www.lotusbakeries.com
 
מאפיות לוטוס (באנגלית: Lotus Bakeries) היא חברה בלגית העוסקת בייצור של עוגיות, ממרחים ומאפים.
אודות

החברה הוקמה 1932 על ידי האחים בון (Boone) והתמחתה בייצור ביסקוויט מתובל (ספקולוס). בשנת 1974 התמזגה עם מאפיית קורונה.
נכון לשנת 2009 החברה הרוויחה כ-256 מיליון אירו, מתוכם כ-16 מיליון רווח נקי. היא מעסיקה כ-1,850 עובדים.
בישראל היא מוכרת בעיקר בזכות עוגיות הספקולוס או הביסקוף אותן היא מייצרת, העשויות מבצק קינמון ותבלינים ואחר כך מקורמלות, אשר בישראל מוכרות בשם "עוגיות לוטוס".
כתב דרום-ערבי עתיק

| כתב דרום-ערבי עתיק |
| --- | --- |
  כתובת אבן בכתב דרום-ערבי עתיק (מוסנד) במוזאון הלאומי של תימן בצנעא: " [...] נטינ אל ח'זמ כּל [...]מ קדמ מבּני ח'זמ"
 סוג כתב::  אבג'ד
 תקופה::  בערך המאה ה-9 לפנה"ס – המאה ה-6 לספירה
 כיוון כתיבה::  מימין לשמאל
 שפות::  געז, שפות דרום-ערב העתיקות
כתבים קשורים
 כתב-אב::  הכתב הפרוטו-סינאי הירוגליפים מצריים כתב פרוטו-סינאי כתב דרום-ערבי עתיק
 כתב-בן::  געז
 כתב-אח::  אלפבית פיניקי
תקנים
 ISO 15924::  Sarb, 105, Old South Arabian
 טווח יוניקוד::  U+10A60-U+10A7F
הכתב הדרום-הערבי העתיק, או בשמו המקומי מוּסְנַד (בכתב המקורי 𐩣𐩯𐩬𐩵, בתעתיק שמי ms3nd, בערבית מודרנית מֻסְנַד), השתלשל מהכתב הפרוטו-סינאי בערך במאה ה-9 לפני הספירה. הוא שימש לכתיבה של שפות דרום-ערב העתיקות – שבאית, קתבאנית, חצ'רמותית, מעינית (והניב שלה, חסאית) – ושל השפה האתיופית געז באזור דעמת. הכתובות המוקדמות ביותר בכתב זה מתוארכות למאה ה-9 לפני הספירה באזור צפון הים האדום, לאורך חוף אריתריאה. כיוון ששבאית היא השפה הנפוצה ביותר בממצאים, הוא לעיתים קרוי גם "האלפבית השבאי".
כמו רוב הכתבים במרחב השֵמי, זהו כתב עיצורי (אבג'ד), כלומר האותיות משקפות עיצורים בלבד. להבדיל מהניקוד בכתב העברי והתשכיל בכתב הערבי, בכתב הדרום-ערבי אין מערכת דיאקריטית לסימון התנועות, אלא הן מסומנות באמצעות אמות קריאה (כמו אותיות אהו"י בעברית). הכתב התפתח לצורתו הסופית סביב שנת 800 לפני הספירה, והשימוש בו נמשך עד המאה ה-6 לספירה, כולל כתובות בשפות צפון-ערב העתיקות בגרסאות שונות, כאשר הן נדחקו בידי האלפבית הערבי, עם התפשטות האסלאם.
השפה נכתבה בידי חלק מהשבטים בתימן העתיקה, כולל חמיר, חאשד (حاشد), צרוואח (صرواح), חמלאן (حملان), ע'ימאן (غيمان) ורדמאן (ردمان). בעוד שדוברי געז, אמהרית ושפות צפון-ערב העתיקות השתמשו באותו כתב כמו שפות דרום-ערב העתיקות, בתחילה התפתו להסיק מכך שכל השפות האלה משתייכות לאותו ענף במשפחה השמית, אך למעשה געז ואמהרית משתייכות לענף האתיו-שמי, ואילו שפות צפון-ערב משתייכות לענף השמי המרכזי.
באתיופיה ובאריתריאה הוא השתלשל מאוחר יותר לכתב געז, התפתחות שנמשכה מאות שנים וכללה הוספת סימונים לתנועות על גבי האותיות העיצוריות, לכדי יצירת כתב הברתי, וכן הוספת אותיות לצלילים שקיימים בשפות האתיופיות ולא בשפות דרום-ערב. כתב געז קיבע את כיוון הכתיבה משמאל לימין, ומשמש עד היום לכתיבת שפות אתיו-שמיות (אמהרית, תיגרינית ותיגרה) וכן לשפות כושיות ולנילו-סהריות.
מאפייני הכתב

כיוון הכתיבה: הכתב הדרום-ערבי בדרך כלל נכתב מימין לשמאל. בניגוד לרוב כתבי השפות השמיות (מלבד געז), מוסנד ניתן לכתיבה גם משמאל לימין, ואז התווים מתהפכים בכתב ראי (ראו בתמונה של לוגו ויקיפדיה למטה). בנוסף, לעיתים הוא נכתב בצורת חריש השור, כלומר מימין לשמאל ומשמאל לימין לסירוגין בכל שורה.
ריווּח: הפרדה בין המילים מתבצעת באמצעות קו אנכי " | ".
חיבור: האותיות אינן מתחברות זו לזו, בניגוד לכתב הערבי.
ניקוד: הוא אינו משתמש בסימנים דיאקריטיים, בשונה מהכתב העברי המנוקד ומהכתב הערבי המודרני.
אותיות

טבלת האותיות
| אות> תמונה | אות> טקסט | שם יוניקוד | תעתיק שמי | הצליל המיוצג באות (אפ"ב) | האות המקבילה בכתבים שמיים אחרים> פיניקית | האות המקבילה בכתבים שמיים אחרים> געז | האות המקבילה בכתבים שמיים אחרים> עברית | האות המקבילה בכתבים שמיים אחרים> ערבית | האות המקבילה בכתבים שמיים אחרים> סורית |
| --- | --- | --- | --- | --- | --- | --- | --- | --- | --- |
|  | 𐩠 | he | h | /h/ | 𐤄 | ሀ | ה | ه | ܗ |
|  | 𐩡 | lamedh | l | /l/ | 𐤋 | ለ | ל | ﻝ | ܠ |
|  | 𐩢 | heth | ḥ | /ħ/ | 𐤇 | ሐ | ח | ﺡ | ܚ |
|  | 𐩣 | mem | m | /m/ | 𐤌 | መ | מ | ﻡ | ܡ |
|  | 𐩤 | qoph | q | /q/ | 𐤒 | ቀ | ק | ﻕ | ܩ |
|  | 𐩥 | waw | w | /w/ | 𐤅 | ወ | ו | ﻭ | ܘ |
|  | 𐩦 | shin | s² (ś, š) | /ɬ/ | 𐤔 | ሠ | ש | ﺵ | ܫ |
|  | 𐩧 | resh | r | /r/ | 𐤓 | ረ | ר | ﺭ | ܪ |
|  | 𐩨 | beth | b | /b/ | 𐤁 | በ | ב | ﺏ | ܒ |
|  | 𐩩 | taw | t | /t/ | 𐤕 | ተ | ת | ﺕ | ܬ |
|  | 𐩪 | sat | s¹ (š, s) | /s/ |  | ሰ |  | ﺱ |  |
|  | 𐩫 | kaph | k | /k/ | 𐤊 | ከ | כ | ﻙ | ܟ |
|  | 𐩬 | nun | n | /n/ | 𐤍 | ነ | נ | ﻥ | ܢ |
|  | 𐩭 | kheth | ḫ | /x/ |  | ኀ |  | ﺥ |  |
|  | 𐩮 | sadhe | ṣ | /sˤ/ | 𐤑 | ጸ | צ | ص | ܨ |
|  | 𐩯 | samekh | s³ (s, ś) | /s̪/ | 𐤎 |  | ס |  | ܤ |
|  | 𐩰 | fe | f | /f/ | 𐤐 | ፈ | פ | ف | ܦ |
|  | 𐩱 | alef | A | /ʔ/ | 𐤀 | አ | א | ﺍ | ܐ |
|  | 𐩲 | ayn | A | /ʕ/ | 𐤏 | ዐ | ע | ﻉ | ܥ |
|  | 𐩳 | dhadhe | ṡ | /ɬˤ/ |  | ፀ |  | ض |  |
|  | 𐩴 | gimel | g | /ɡ/ | 𐤂 | ገ | ג | ﺝ | ܓ |
|  | 𐩵 | daleth | d | /d/ | 𐤃 | ደ | ד | ﺩ | ܕ |
|  | 𐩶 | ghayn | ġ | /ɣ/ |  |  |  | غ |  |
|  | 𐩷 | teth | ṭ | /tˤ/ | 𐤈 | ጠ | ט | ﻁ | ܛ |
|  | 𐩸 | zayn | z | /z/ | 𐤆 | ዘ | ז | ﺯ | ܙ |
|  | 𐩹 | dhaleth | ḏ | /ð/ |  |  |  | ذ |  |
|  | 𐩺 | yodh | y | /j/ | 𐤉 | የ | י | ﻱ | ܝ |
|  | 𐩻 | thaw | ṯ | /θ/ |  |  |  | ﺙ |  |
|  | 𐩼 | theth | ṱ | /θˤ/ |  |  |  | ظ |  |
מספרים

מספרים נכתבים באמצעות שישה סימני סְפָרוֹת:
| 1 | 5 | 10 | 50 | 100 | 1000 |
| --- | --- | --- | --- | --- | --- |
| 𐩽 | 𐩭 | 𐩲 | 𐩾 | 𐩣 | 𐩱 |
הסימן המייצג את המספר "50" נוצר ככל הנראה על ידי הסרת המשולש התחתון מהסימן עבור 100. הסימן המייצג את המספר "1" משמש בנוסף גם כסימן הפרדה בין מילים. יתר ארבעת הסימנים משמשים במקביל כאותיות וכמספרים, כך שכל אחד מהם הוא האות הראשונה בשמו של כל מספר: – ח' עבור "5" (חמש), ע' עבור "10" (עשר), מ' עבור "100" (מאה), א' עבור "1000" (אלף), וזאת בדומה לשיטה הסְפָרוֹת היווניות והרומיות.
כאשר מספר מופיע בתוך טקסט, משתמשים בסימן נוסף, מיוחד – 𐩿 – להפרדת הספרות מהטקסט שמסביבן, כמו סוגריים סביב המספר, לדוגמה הרצף 𐩿𐩭𐩽𐩽𐩿 מתועתק כך: " [ 115 ] ", ומייצג את המספר 7.
שבעת סימנים מיוחדים אלה משמשים כמערכת המתווספת מעבר לאלפבית, הדומה למערכת המספרים היוונית והרומית לייצוג כל מספר (לא כולל אפס). הספרות מתחברות בפעולת חיבור, כמו בגימטריה, לדוגמה:
"17" כתוב כ־1+1+5+10: 𐩲𐩭𐩽𐩽
"99" כתוב כ־1+1+1+1+5+10+10+10+10+50: 𐩾𐩲𐩲𐩲𐩲𐩭𐩽𐩽𐩽𐩽
| 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- |
| 𐩽 | 𐩽𐩽 | 𐩽𐩽𐩽 | 𐩽𐩽𐩽𐩽 | 𐩭 | 𐩭𐩽 | 𐩭𐩽𐩽 | 𐩭𐩽𐩽𐩽 | 𐩭𐩽𐩽𐩽𐩽 | 𐩲 |
| 11 | 12 | 13 | 14 | 15 | 16 | 17 | 18 | 19 | 20 |
| 𐩲𐩽 | 𐩲𐩽𐩽 | 𐩲𐩽𐩽𐩽 | 𐩲𐩽𐩽𐩽𐩽 | 𐩲𐩭 | 𐩲𐩭𐩽 | 𐩲𐩭𐩽𐩽 | 𐩲𐩭𐩽𐩽𐩽 | 𐩲𐩭𐩽𐩽𐩽𐩽 | 𐩲𐩲 |
אלף ומעלה: מספרים גדולים יותר נכתבים בשתי דרכים שונות.
אלפים נכתבים באמצעות סימן "1000" כמה פעמים, לדוגמה "8,000" נכתב 8 פעמים "1000": 𐩱𐩱𐩱𐩱𐩱𐩱𐩱𐩱.
בערכים גדולים יותר, משתמשים שוב בספרות של ע שר, ח מישים ומ אה, גם עבור 10,000 (ע שרת אלפים), 50,000 (ח מישים אלף) ו-100,000 (מ אה אלף), בהתאמה, משום שהם שוב מיוצגים באותיות הראשונות של שמות המספר. לדוגמה:
"31,000" נכתב כ-1000 ואז שלושה 10,000: 𐩲𐩲𐩲𐩱 (שעלול לבלבל עם "1,030" 𐩱𐩲𐩲𐩲ל אם קוראים בסדר שגוי).
"40,000" נכתב ארבעה 10,000: 𐩲𐩲𐩲𐩲 (הזהה ל-"40").
"253,000" נכתב: פעמיים 100,000 + 50,000 + שלושה 1000: 𐩣𐩣𐩾𐩱𐩱𐩱 (שעלול לבלבל עם "3,250" 𐩱𐩱𐩱𐩣𐩣𐩾).
אולי בגלל עמימות זו, לפחות בכתובות המונומנטליות, לצד הספרות תמיד נכתבים המספרים גם במילים.
זַבּוּר

כתב "זַבּוּר", הידוע גם בשם "האותיות הקטנות של הכתב הדרום-ערבי", הוא צורה מחוברת (קורסיבית), ששימשה את אנשי ממלכת סבא, בנוסף לאותיות הרישיות הלא-מחוברות ("הכתב המונומנטלי") המכוּנות מוּסְנַד – בדרום-ערבית עתיקה: 𐩣𐩯𐩬𐩵, מתועתק ms3nd.
זבור היה מערכת כתב בתימן העתיקה בשימוש במקביל למוסנד. מוסנד שימש לתיעוד אירועים היסטוריים, ואילו זבור שימש לכתבי דת או לתיעוד עסקאות יומיות בקרב תימנים קדומים. כתובות המשתמשות בכתיב זבור מופיעות בפלימפססטים (מסמכים שנמחקו והושמשו מחדש) הכתובים על פפירוס או על גבעולים של כפות תמרים.
יוניקוד

הכתב הדרום-ערבי הוּסף לגרסה גרסה 5.2 של תקן יוניקוד באוקטובר 2009. הטווח (בלוק) ביוניקוד שנקרא Old South Arabian הוא U+10A60-U+10A7F. שימו לב כי "U+10A7D OLD SOUTH ARABIAN NUMBER ONE (𐩽)" מייצג הן את הספרה "1" והן את הסימן מפריד המילים.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
כתב דרום-ערבי עתיק ביוניקוד (החל מגרסה 13.0)  Official Unicode Consortium code chart (PDF)
|  | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| U+10A6x | 𐩠 | 𐩡 | 𐩢 | 𐩣 | 𐩤 | 𐩥 | 𐩦 | 𐩧 | 𐩨 | 𐩩 | 𐩪 | 𐩫 | 𐩬 | 𐩭 | 𐩮 | 𐩯 |
| U+10A7x | 𐩰 | 𐩱 | 𐩲 | 𐩳 | 𐩴 | 𐩵 | 𐩶 | 𐩷 | 𐩸 | 𐩹 | 𐩺 | 𐩻 | 𐩼 | 𐩽 | 𐩾 | 𐩿 |
גלריה

תמונות מהמוזיאון הלאומי של תימן:
תמונות מהמוזיאון הצבאי של תימן:
ראו גם

הערביסט והארכאולוג אדוארד גלזר
הגאוגרף קרל רתיינס
מקורות נוספים

Stein, Peter (2005). "The Ancient South Arabian Minuscule Inscriptions on Wood: A New Genre of Pre-Islamic Epigraphy". Jaarbericht van Het Vooraziatisch-Egyptisch Genootschap "Ex Oriente Lux". 39: 181–199.
Stein, Peter (2010). Die altsüdarabischen Minuskelinschriften auf Holzstäbchen aus der Bayerischen Staatsbibliothek in München.
Beeston, A.F.L. (1962). "Arabian Sibilants". Journal of Semitic Studies. 7 (2): 222–233. doi:10.1093/jss/7.2.222.
Francaviglia Romeo, Vincenzo (2012). Il trono della regina di Saba, Artemide, Roma. pp. 149–155..
הערות שוליים

↑  Daniels, Peter T. (ע), The World's Writing Systems, 1996, עמ' 89, 98, 569–570
↑  
Ge'ez (Aksum), The Cambridge Encyclopedia of the World's Ancient Languages, Cambridge University Press, 2004, עמ' 431
↑  Fattovich, Rodolfo, "Akkälä Guzay" in Uhlig, Siegbert, ed.
↑  Ibn Durayd, Ta‘līq min amāli ibn durayd, ed. al-Sanūsī, Muṣṭafā, Kuwait 1984, p. 227 (Arabic).
↑  Winnett, F.V. and Reed, W.L., (1970) Ancient Records from North Arabia (Toronto: University of Toronto)
↑  Beeston, A.F.L. (1962). "Arabian Sibilants". Journal of Semitic Studies 7 (2): 222–233
↑  The Semitic Languages - روبرت هتزرون p.12
↑  Bayesian phylogenetic analysis of Semitic languages identifies an Early Bronze Age origin of Semitic in the Near East Andrew Kitchen1,*, Christopher Ehret2, Shiferaw Assefa2 and Connie J. Mulligan1 (אורכב 06.12.2016 בארכיון Wayback Machine)
↑  "Unicode Character Database: UnicodeData.txt". The Unicode Standard. נבדק ב-2017-09-11.
1 2 3 4  Maktari, Sultan; Mansour, Kamal (2008-01-28). "L2/08-044: Proposal to encode Old South Arabian Script" (PDF).
↑  Stein 2005.
↑  Ryckmans, J., Müller, W. W., and ‛Abdallah, Yu., Textes du Yémen Antique inscrits sur bois, כרך 43, Belgium: Louvain-la-Neuve, 1994, Publications de l'Institut Orientaliste de Louvain. (בצרפתית)
↑  Jacques Ryckmans, Inscribed Old South Arabian sticks and palm-leaf stalks: An introduction and a paleographical approach, p. 127
↑  S. Horovitz, Koranische Untersuchungen, p. 70
המילה "ויקיפידיה" כתובה בכתב דרום-ערבי עתיק: בשורה הראשונה מימין לשמאל, ובשנייה משמאל לימין. שימו לב שהאותיות בכתב ראי.
דוגמאות לאותיות שבאיות בעמוד 274 בספר "Illustrirte Geschichte der Schrift" ("היסטוריה מאוירת/מוּערת של הכתב") מאת קרל פאולמן, 1880
דוגמאות לאותיות שבאיות בעמוד 275 בספר "Illustrirte Geschichte der Schrift" מאת קרל פאולמן, 1880
כתובת זבּוּר
לה צ'וצ'ארה (סרט)

ערך זה עוסק בסרט בבימוי ויטוריו דה סיקה ובהשתתפות סופיה לורן. אם התכוונתם למשמעות אחרת, ראו .
| --- | --- |

 מבוסס על:  Two Women 
 בימוי:  ויטוריו דה סיקה
 הופק בידי:  קרלו פונטי
 תסריט:  צ'זארה זאוואטיני, וויטוריה דה סיקה, על פי ספרו של אלברטו מורביה
 שחקנים ראשיים:  סופיה לורן   (אליאונורה בראון) (ז'אן-פול בלמונדו)  ראף ואלונה
 מוזיקה:  ארמנדו טרובאיולי 
 צילום:  גאבור פוגאני 
 מדינה:  צרפת, איטליה 
 חברת הפקה:  Compagnia Cinematografica Champion 
 חברה מפיצה:  Titanus, נטפליקס 
 שיטת הפצה:  וידאו על פי דרישה 
 הקרנת בכורה:  22 בדצמבר 1960
 משך הקרנה:  100 דקות
 שפת הסרט:  איטלקית
 סוגה:  סרט דרמה, סרט מלחמה 
 פרסים:  פרס סולקלומפן לסרט הזר הטוב ביותר  פרס אוסקר לשחקנית הטובה ביותר (סופיה לורן) 
 דף הסרט ב־IMDb
 
כרזת הסרט "לה צ'וצ'ארה"
סופיה לורן ואליאונורה בראון בתמונה מהסרט
לה צ'וצ'ארה (באיטלקית: La ciociara) הוא סרטו של הבמאי ויטוריו דה סיקה משנת 1960, בכיכובה של סופיה לורן, המתבסס על הרומן "שתי נשים" מאת הסופר האיטלקי אלברטו מורביה. הרקע לסרט הוא האירוע ההיסטורי המכונה ההשתוללות במונטה קאסינו.
בשנת 1988 הופק גם סרט טלוויזיה בשם זה.